Държавен вестник, бр. 90, 2016 г., стр. 59

БРОЙ  90	
Д Ъ Р Ж А В Е Н  В Е С Т Н И К 	
СТР.  59  
4. Изисквания за осъществяване на високоспе­
циализирани дейности: придобита квалификация 
и опит в областта на гръдната хирургия (брон­
хоскопия, медиастиноскопия, видеоасистирана 
торакоскопска хирургия).
5. Изисквания към медицинските специалисти, 
осъществяващи здравни грижи:
5.1. Медицинската сестра в отделението/кли­
никата по гръдна хирургия наблюдава общото 
състояние на болния, притежава компетентност 
да превързва оперативните рани и да оценява 
тяхното състояние, да следи основни параме­
три в пред- и следоперативния период (пулсова 
честота, температура, честота на дишането, 
диуреза, обем и вид на изтичащите течности 
през дренажи, назогастрална сонда, катетри), 
регистрира резултатите и уведомява лекар при 
отклонение от нормата. 
5.2. Операционната медицинска сестра е меди­
цинска сестра с опит и квалификация в областта 
на хирургията. Тя познава хода на операциите, 
подготвя и осигурява необходимите инструмен­
ти, консумативи и лекарствени продукти, като 
контролира техния брой до края на операцията, 
стриктно следи за стерилността на оперативното 
поле и инструментариума, както и за чистотата в 
операционната зала. Операционната медицинска 
сестра осигурява качествени здравни грижи в 
операционната зала и по време на операцията, 
изпълнява нарежданията на ръководителя на 
хирургичния екип. Тя допринася за сигурността 
на пациента по време на престоя и третирането 
му в операционния блок и е равностоен член на 
хирургичния екип. 
6. Изисквания към други лица, осъществяващи 
професионална дейност, имаща отношение към 
специалността – помощен персонал (санитари).
Санитарите нямат достъп до леглото и храната 
на болните. Те изпълняват задачи, свързани с 
обслужването на пациента, и технически задачи, 
възложени от лекар или медицинска сестра. 
III. Изисквания за осъществяване на дей­
ността по специалността
1. Дейност по гръдна хирургия не се осъщест­
вява в първичната извънболнична медицинска 
помощ
2. Изисквания за осъществяване на дейността 
по гръдна хирургия в специализираната извън­
болнична медицинска помощ
2.1. Изисквания към структурата за осъщест­
вяване на дейността.
2.1.1. Специфичните здравни изисквания към 
устройството и оборудването на кабинета по 
гръдна хирургия:
2.1.1.1. Кабинетът по гръдна хирургия се 
състои от две функционално свързани работни 
помещения: кабинет за прегледи с минимална 
площ 12 м2 и манипулационна (амбулаторна 
операционна) с минимална площ 9 м2, като 
второто помещение се използва за извършване 
на манипулации и за амбулаторни операции. 
2.1.1.1.1. Самостоятелно разположеният каби­
нет по гръдна хирургия има освен това: спома­
гателни помещения (задължителни) – чакалня 
и санитарен възел, и допълнителни помещения 
(незадължителни) в зависимост от спецификата 
на дейност – допълнителни работни помещения, 
стерилизационна, регистратура, апаратни, скла­
дове, сервизни помещения и др. 
2.1.1.2. Минималната светла височина на 
помещенията при самостоятелно разположен 
кабинет по гръдна хирургия е 2,20 м, а в рам­
ките на медицински, дентален, медико-дентален 
и диагностично-консултативен център – 2,50 м. 
2.1.1.3. Стените на манипулационната, сте­
рилизационната, санитарния възел, както и 
зоните за санитарните прибори се изпълняват 
с покрития, позволяващи влажно почистване и 
дезинфекция (гладък фаянс, теракота и други) на 
височина от готов под; стените на кабинетите, на 
регистратурата и чакалнята и на коридорите се 
изпълняват с латексова боя и с други покрития, 
позволяващи влажно почистване и дезинфекция. 
Не се допускат релефни мазилки.
2.1.1.4. Подовите настилки в кабинетите, 
манипулационната, стерилизационната и сани­
тарните възли са водонепропускливи, позволя­
ващи влажно почистване и дезинфекция; в тези 
помещения не се допускат подови настилки на 
текстилна основа; в останалите помещения подо­
вите настилки трябва да са топли, позволяващи 
влажно почистване и дезинфекция. 
2.1.1.5. Осветлението в различните видове 
помещения отговаря на нормативно установе­
ните изисквания. Допускат се без естествено 
осветление следните помещения: санитарен 
възел, апаратни, складове, сервизни помещения 
и други неработни помещения. 
2.1.1.6. В помещенията, за които не е оси­
гурено естествено проветряване, се предвижда 
механична вентилация или климатизация. 
2.1.1.7. Всеки кабинет, манипулационна и 
санитарен възел се оборудват с мивка с течаща 
топла и студена вода. 
2.1.1.8. Помещенията се обзавеждат с мебели 
и съоръжения, позволяващи влажно почистване 
и дезинфекция. 
2.1.1.9. Задължително се осигуряват складови 
помещения или обособено място за разделно 
съхранение на чист и използван постелъчен ин­
вентар и работно облекло, включително обвивки 
на инвентара, както и за съхранение на съдовете 
и препаратите за почистване и дезинфекция на 
помещенията. 
2.1.1.10. Инсталационни изисквания – отоп­
лителните, вентилационните, климатичните, 
водопроводните и канализационните инсталации, 
електрозахранването и електрическите уредби 
трябва да отговарят на съответните нормативни 
технически изисквания. 
2.1.1.11. Изисквания към извършването на 
някои дейности: 
2.1.1.11.1. Изпирането на постелъчния инвен­
тар и работното облекло се извършва в перални, 
предназначени за целта. 
2.1.1.11.2. Събирането, съхраняването и пос­
ледващото третиране на битовите отпадъци и 
опасните отпадъци от медицинската дейност 
се извършват съгласно изискванията на Закона 
за управление на отпадъците и нормативните 
актове по прилагането му.
2.1.2. Изисквания за медицинска апаратура 
и оборудване.